CELEX: 32022R0057
Language: ro
Date: 2022-01-14 00:00:00
Title: Regulamentul de punere în aplicare (UE) 2022/57 al Comisiei din 14 ianuarie 2022 de modificare a Regulamentului de punere în aplicare (UE) 2019/1379 de instituire a unei taxe antidumping definitive la importurile de biciclete originare din Republica Populară Chineză, astfel cum a fost extinsă la importurile de biciclete expediate din Indonezia, Malaysia, Sri Lanka, Tunisia, Cambodgia, Pakistan și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036

17.1.2022   
               
               
                  RO
               
               
                  Jurnalul Oficial al Uniunii Europene
               
               
                  L 10/15
               
            
         REGULAMENTUL DE PUNERE ÎN APLICARE (UE) 2022/57 AL COMISIEI
         din 14 ianuarie 2022
         de modificare a Regulamentului de punere în aplicare (UE) 2019/1379 de instituire a unei taxe antidumping definitive la importurile de biciclete originare din Republica Populară Chineză, astfel cum a fost extinsă la importurile de biciclete expediate din Indonezia, Malaysia, Sri Lanka, Tunisia, Cambodgia, Pakistan și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/1036 al Parlamentului European și al Consiliului din 8 iunie 2016 privind protecția împotriva importurilor care fac obiectul unui dumping din partea țărilor care nu sunt membre ale Uniunii Europene (1), în special articolul 14 alineatul (1),
         întrucât:
         
                     (1)
                  
                  
                     Importurile de biciclete originare din Republica Populară Chineză sunt supuse unor taxe antidumping definitive instituite prin Regulamentul de punere în aplicare (UE) 2019/1379 al Comisiei (2).
                  
               
                     (2)
                  
                  
                     Oyama Bicycles (Taicang) Co., Ltd (denumită în continuare „Oyama”), cod adițional TARIC (3) B773, o societate supusă unui nivel individual al taxei antidumping de 0 %, a informat Comisia că, în urma nevoilor sale de dezvoltare comercială, și-a schimbat denumirea în Oyama Technology (Jiangsu) Co., Ltd și a adăugat un domeniu de activitate suplimentar pentru „cercetarea și dezvoltarea motorului și a sistemului său de control”. În urma schimbării denumirii sale (4), societatea a solicitat Comisiei, la 23 noiembrie 2020, să confirme faptul că schimbarea denumirii nu afectează dreptul societății de a beneficia de nivelul individual al taxei antidumping aplicat societății sub denumirea sa anterioară.
                  
               
                     (3)
                  
                  
                     Comisia a examinat informațiile aflate la dosar și a concluzionat că schimbarea denumirii a fost înregistrată la 3 noiembrie 2020 în mod corespunzător la autoritățile competente (Taicang City Market Supervision & Administration Bureau) și nu a avut ca rezultat nicio nouă relație cu alte grupuri de societăți care nu au fost investigate de Comisie. În consecință, respectiva schimbare a denumirii nu afectează constatările din Regulamentul de punere în aplicare (UE) 2019/1379 și, în special, nivelul taxei antidumping aplicabil ei.
                  
               
                     (4)
                  
                  
                     Având în vedere aspectele din considerentul de mai sus, Comisia a considerat că este adecvat să rectifice Regulamentul de punere în aplicare (UE) 2019/1379 pentru a reflecta denumirea schimbată a societății atribuită anterior codului adițional TARIC B773 și pentru ca schimbarea denumirii să intre în vigoare de la data înregistrării, 3 noiembrie 2020.
                  
               
                     (5)
                  
                  
                     Măsurile prevăzute în prezentul regulament sunt în conformitate cu avizul comitetului înființat în temeiul articolului 15 alineatul (1) din Regulamentul (UE) 2016/1036,
                  
               ADOPTĂ PREZENTUL REGULAMENT:
         
            Articolul 1
            
               (1)   Articolul 1 alineatul (2) din Regulamentul de punere în aplicare (UE) 2019/1379 se modifică după cum urmează:
               
                           „Oyama Bicycles (Taicang) Co. Ltd”
                        
                        
                           B773
                        
                     se înlocuiește cu:
               
                           „Oyama Technology (Jiangsu) Co.,Ltd”
                        
                        
                           B773
                        
                     
            
               (2)   Codul adițional TARIC B773 atribuit anterior societății Oyama Bicycles (Taicang) Co. Ltd se aplică societății Oyama Technology (Jiangsu) Co., Ltd începând cu 3 noiembrie 2020.
            
            
               (3)   Orice taxă definitivă pentru importurile de produse fabricate de Oyama Technology (Jiangsu) Co.,Ltd în plus față de taxa antidumping stabilită la articolul 1 alineatul (2) din Regulamentul de punere în aplicare (UE) 2019/1379 în ceea ce privește Oyama Bicycles (Taicang) Co. Ltd se rambursează sau se remite în conformitate cu legislația vamală aplicabilă.
            
         
         
            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 14 ianuarie 2022.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 176, 30.6.2016, p. 21.
         
            (2)  Regulamentul de punere în aplicare (UE) 2019/1379 al Comisiei din 28 august 2019 de instituire a unei taxe antidumping definitive la importurile de biciclete originare din Republica Populară Chineză, astfel cum a fost extinsă la importurile de biciclete expediate din Indonezia, Malaysia, Sri Lanka, Tunisia, Cambodgia, Pakistan și Filipine, indiferent dacă au fost sau nu declarate ca fiind originare din aceste țări, în urma unei reexaminări efectuate în perspectiva expirării măsurilor în temeiul articolului 11 alineatul (2) din Regulamentul (UE) 2016/1036 (JO L 225, 29.8.2019, p. 1).
         
            (3)  Tariful Integrat al Uniunii Europene.
         
            (4)  Aviz de aprobare a modificări înregistrării din partea autorității competente - Taicang City Market Supervision & Administration Bureau, Foreign Investment Company Change Registration No 11030002, din 3 noiembrie 2020.